ছয়আনী ও সাবালিয়া বাজারের নিয়মিত ক্রেতা নিপা খান, গৃহবধূ শারমিন আক্তার, শিক্ষক হুরমুজ আলী, ব্যবসায়ী শীতল সাহা টিনিউজকে জানান, গত দু’দিনের তুলনায় কাঁচা মরিচের দাম হঠাৎ করে কয়েকগুন বেড়েছে। এতে বাজারের নির্ধারিত বাজেটে কম পড়ায় আধা কেজির স্থলে তারা ২৫০ গ্রাম কাঁচা মরিচ কিনেছেন। অন্যান্য শাক-সবজির দামও হঠাৎ করেই প্রতি কেজিতে ৫-২০ টাকা বেড়েছে। অধিকাংশ ক্রেতা মনে করেন, জেলা প্রশাসনের উদ্যোগে শহরের মাছ-মাংসের বাজারের ন্যায় শাক-সবজি বাজারগুলোতেও মাঝে মাঝে ভ্রাম্যমাণ আদালত পরিচালনা করলে বাজার অনেকটা নিয়ন্ত্রণে থাকবে।